
Séria antisociálnych, neoliberálne extrémistických opatrení tejto vlády, zvaná tiež “nevyhnutné reformy”, 
bude čoskoro uvedená do praxe. Spolu s náboženským fanatizmom, stredovekým prístupom k interrupciám 
a homosexuálom, vojnou v Iraku či miliardami na zbrojenie sa tak pre nás črtá neveľmi veselá budúcnosť. 
Ako radi múdro poučujú prosystémoví sociológovia a politológovia, zodpovednosť politických elít spočíva 
v ich schopnosti nebrať pri presadzovaní reforiem ohľad na názor ľudí, ktorí aj tak nechápu, že je to vlastne 
pre ich dobro. To určite. Je síce pravda, že systematický brainwashing (vymývanie mozgov) stále funguje 
celkom spoľahlivo, spočítať si 1+1=2, resp. 1-1=0 ale vedia aj najjednoduchší obyčajní ľudia. Trocha si 
posvietime na vládne plány, ich dopady na pracujúcich, študentov, nezamestnaných, dôchodcov a ostatné 
neprivilegované vrstvy a ako anarchisti načrtneme možné riešenie z pozície slobody a samosprávy, ktorá je 
predpokladom sociálnej spravodlivosti. 


Vláda: Tešte sa, 
bude horšie! 


Zajac: Naši pacienti to zvládnu veľmi dobre 


Zdravotníctvo sa za desaťročie prechodu ekonomiky 
pod trhové hospodárstvo dostalo do alarmujúceho 
stavu (resp. už ho aj prekročilo). Neschopnosť 
doterajších vlád spravovať štátne prostriedky tak, aby 
zdravotná starostlivosť mohla čosi viac ako iba 
prežívať priviedla súčasnú pravicovú vládu k 
osvietenej predstave, že čosi treba zmeniť. Niet čo 
namietať. Prečo ale potom ostáva predstava ministra 
Zajaca taká nepochopená a väčšina obyvateľov sa jej 
desí? 

Kam idú peniaze v zdravotníctve? 

Priemerný zamestnaný obyvateľ dostávajúci mesačný 
plat 13 100 Sk, platí mesačne 1834 Sk, z čoho priamy 
odvod zo mzdy je 534 Sk, 1310 Sk platí 
zamestnávateľ. K tomu pripočítajme platby štátu za 
deti, dôchodcov, invalidov, príspevky na štátnych 
úradníkov a ďalšie. Osobitnú skupinu tvoria 
nezamestnaní, ktorí sú dotovaní Národným úradom 
práce, najmä príspevkami zamestnancov a 
zamestnávateľov. Ročne sa tak do rúk poisťovní 
dostane asi 55 miliárd korún, z ktorých 40% smeruje 
do nemocníc, 35% ide na lieky, cca. 19% na 
praktických a odborných lekárov a zubárov, zvyšok na 
správu poisťovní apod. Z celej tejto sumy platí štát asi 
polovicu. Faktom však je, že vzhľadom k na počet 


poistencov u štátu je táto suma neadekvátna a ak by 
štát platil len obdobné čiastky ako zamestnanci a 
zamestnávatelia, zdroje by sa mohli zvýšiť až o 50 
miliárd korún. Priamo z rozpočtu síce niekoľko miliárd 
ročne na zdravotníctvo ide, tie však smerujú na 
oddlžovanie inštitúcií a ostávajú tak iba v kolotoči 
finančného trhu. 

Zdravotníci oprávnene namietajú, že 
sú zo zákona limitovaní počtom vyšetrení, ktoré môžu 
poskytnúť, pretože na ďalšie už nedostanú dotácie. U 
lôžkových zariadení ide o limity na počet i dĺžku 
hospitalizácií bez ohľadu na diagnózu pri pacientovi. 
Odborní lekári majú obdobné limity, praktickí lekári 
dostávajú peniaze podľa počtu zapísaných pacientov, 
v praxi tak odmietajú robiť prácu navyše. Praktický 
lekár dostane mesačne od poisťovní približne 50 - 60 
000 korún, z čoho musí platiť prevádzku, odvody, 
administratívu, prístroje, sestru a samozrejme i svoj 
plat. U detského lekára je táto suma trochu vyššia, 
odborný lekár sa zaobíde s ešte vyššou sumou, niekde 
až do 130 000 korún, čomu ale zodpovedá náročnosť 
prevádzky najmä na prístroje a lieky. 

Štát vyhlasuje, že nemá prostriedky 
na ďalšie dotácie, pretože každý rezort tie svoje 
potrebuje (a priority sú asi dané). Nové vedenie 
zdravotníctva sa však rozhodlo vytvoriť tzv. 


"spravodlivejší" model, pri ktorom by ale bol stále 
zachovaný "istý stupeň solidarity, keď jedna skupina 
bude doplácať druhej" (Tomáš Szalay z ministerstva 
zdravotníctva). Čo to v praxi znamená? 

Trhová spravodlivosť - koľko máš, toľko si dovoľ 

Argumenty ministra tvrdia, že Slovensko prevyšuje 
mnohé ďalšie krajiny v počte návštev u lekára, a tak je 
tento systém teda zneužívaný. Zajac úplne ignoruje 
fakt, že právo na dostatočnú zdravotnú starostlivosť je 
základným sociálnym právom, ktoré nemôže byť 
podmienené tým, kedy sa to práve ministrovi hodí. 
Teória, že prežije len silnejší, bola v minulosti viackrát 
uplatnená, ale že s ňou vyrukuje člen vlády v treťom 
tisícročí, znie ako zlý sen. Na druhú stranu ide iba o 
základné pravidlo trhu uplatnené v životnej praxi. 

Po druhé úroveň zdravia 
obyvateľstva je úmerná životným podmienkam. Stačí 
sa pozrieť na najčastejších klientov u lekára - ide 
najmä o starších ľudí či ľudí s podlomeným zdravím z 
dôvodu desiatok rokov v ťažkých pracovných 
podmienkach vo fabrikách, ťažobnom priemysle apod. 
Po hodinách hrdlačenia za smiešny plat nie sú schopní 
zabezpečiť si materiálne dostatočnú výživu, či lieky, či 
zaplatiť si dostatočné peniaze za kvalitné (naozaj 
kvalitné) vyšetrenie a liečbu, ktorá, ak vôbec, je možná 


iba vo veľkých mestách a v provinčných 
zdravotníckych zariadeniach nachádzajú nevhodné 
podmienky. Obviňovať týchto ľudí z nedostatku 
zodpovednosti za vlastné zdravie je drzosť a úplný 
výsmech ich ľudskej dôstojnosti. Čo systém, ktorý 
umožňuje a podporuje vznik takýchto sociálnych 
rozdielov? Deštrukcia prírodného prostredia, 
nedostatok zelene najmä v mestách, znečistený 
vzduch a voda propagácia nezdravých potravín, 


pokračovanie na druhej strane 



Fronc: Naši študenti 
a ich rodiny tiel 


Vláda sa rozhodla riešiť dva veľké problémy 
slovenského vysokého školstva vskutku 
šalamúnskym spôsobom. Finančné živorenie 
univerzít a dlhodobo nízke počty študujúcich na VŠ by 
sa podľa tvorcov návrhov pracovnej verzie 
ministerstva školstva mali svorne zmenšiť zavedením 
školných poplatkov. Prvý problém vyrieši prívod 
financií do kasy štátu, druhému pomôže napríklad 
znovuuvedenie do života externého štúdia, ktoré bolo 
v posledných rokoch utlmené, keďže školy si nemohli 
dovoliť ho financovať. Takto teda na efektívne 
fungujúcich školách bude môcť študovať každý, miest 
bude dosť, prostriedkov taktiež, kto si to nebude môcť 
dovoliť, dostane štipendium. Spravodlivé bez ohľadu 
na možnosti študujúcich. Pochybnosti? 

"Financie majú školám priniesť nevyhnutné 
prostriedky na existenciu." 

Celkový rozpočet vysokých škôl sa pohybuje okolo 8,3 
miliardy korún ročne. Súčasný počet študujúcich 
denného i externého štúdia je zhruba 130 000. Aj keby 
sa zvýšil podiel študujúcich mladých ľudí (v ktorom 
zaostávame za inými štátmi až o zhruba 8-9 %), 



vzhľadom na klesajúcu pôrodnosť sa nedá očakávať 
výrazné zvýšenie tohoto počtu. Študijné poplatky sa 
majú pohybovať na sume 7-14 000 korún ročne. Po 
odpočítaní sociálnych štipendií(asi tretina) sa 
dostaneme k sume 800 miliónov korún. Štátu teda 
ubudne zhruba 10% jeho nákladov, študujúcim zo 
sociálne slabších rodín (hovoríme o vrstve nad 
poberateľmi sociálneho štipendia), ktorí dochádzajú 
za školou niekoľko stoviek kilometrov a ich rodinný 
rozpočet ledva unesie dopravu, internátne ceny, stravu 
a ďalšie základné potreby ubudne po prepočte 
omnoho väčšie percento životných prostriedkov. 

Slovensko vydáva na školstvo 0,8% 
HDP, najmenej z krajín OECD. Vláda sa predsavzala 
toto číslo vytiahnuť na 1% (úžas!) do roku 2006. To si 
ale môžeme predstaviť asi len pomerne ťažko 
vzhľadom na prvoradé aktivity, ktorými sú investovanie 
do armády, do "informačnej" kampane o NATO a EÚ, 
stavanie diaľnic, či nových fabrík zahraničných 
automobiliek. A i keď sa všetky tieto peniaze dajú 
priniesť z dôchodkovej reformy, zníženia sociálnych 
dávok, či škrtov v zdravotníctve, otázne je či ešte bude 
mať kto v tejto sociálnej situácii schopnosť študovať. 

Takže pôžičky by mali vyriešiť sociálne rozdiely 
medzi študujúcimi 

Sociálne štipendium v súčasnosti dosahuje 
maximálnu výšku 2300 korún a dostane ho študujúci, 
ktorý žije v domácnosti s príjmom nie viac ako 2 200 
korún na osobu. Mesačné náklady na štúdium počnúc 
kníh, služieb až po ubytovanie, stravu a cestovné však 
dosahuje 3, 5 až 15 000 korún, v mnohých prípadoch 


V krajinách bývalého východného bloku evokuje tento 
sviatok celkom oprávnene nepríjemné spomienky - 
povinné sprievody, prejavy byrokratov, prázdne heslá, 
pretvárka. Skutočný pôvod tohto sviatku - nie ako 
sviatku práce, ale ako sviatku pracujúcich - sa podarilo 
dôsledne zahladiť. 

V 70. a 80. rokoch 19. storočia 
prebiehali v mestách USA rozsiahle demonštrácie za 
osemhodinovú pracovnú dobu, ktorú nakoniec 
uzákonil americký Kongres. V praxi však zákon vôbec 
nefungoval a tak boj pokračoval - skrátenie pracovenj 
doby malo logicky priniesť zníženie nezamestnanosti. 
Odborová federácia Spojených štátov a Kanady 


oveľa viac. Podľa vlády by sa mala zvýšiť hodnota i 
počet poberajúcich štipendia. Pre mnohých, a najmä 
dochádzajúcich z mimo domova to však pri rastúcich 
nákladoch na základné životné potreby nemôže byť 
dostatočné. Okrem toho stále nie sú jasné podmienky, 
za ktorých si študent, či študentka môže o sociálne 
štipendium požiadať. Podľa bývalého vedenia 
ministerstva až 90% študentov žije v rodinách, kde 
príjem nie je na dvojnásobku životného minima na 
osobu. Preto ťažko očakávať, že by sociálne štipendiá 
mohli dostatočne pomôcť všetkým študentom, ktorí 
majú o štúdium záujem, ale nemajú prostriedky. 

Druhým možným spôsobom ako 
získať peniaze na štúdium má byť systém pôžičiek. Tie 
v súčasnosti môže dostať iba časť záujemcov. 
Ministerstvo chce, aby to mohlo byť umožnené 
každému. Krok, ktorý sa zdá byť ústretový. Jedným 
dychom ale dodáva, že okrem študentského 
pôžičkového fondu by túto úlohu mali plniť aj komerčné 
banky. Čiže ľudia s pôžičkou by sa päť (resp. aj viac, 
podľa trvania štúdia) rokov zamotávali a zadlžovali v 
jednom z najkrajších výmyslov kapitalistického trhu, 
samozrejme bez prostriedkov splácať tieto dlhy. Po 
opustení školy môžu riešiť namiesto problémov s 
ubytovaním, nájdením práce, či založením rodiny 
predovšetkým problém ako splatiť päť rokov života 
prosperujúcim bankám. Liberalizmus bez hraníc, 
sloboda, sloboda... 

Ministerstvo: poplatky zvýšia motiváciu 
študentov 

Vláda tvrdí, že pokiaľ niekto dostane niečo zadarmo, 
nebude si to vážiť. Jedným švihom teda zadelila 
vzdelanie ako tovar a umiestnila do trhovej politiky. 
Zabudla, že vzdelanie nie je komodita, ale právo. 

Čiastočne možno pravdu má. Nie 
všetci si vážia to, čo dostávajú zadarmo. Avšak to len 
ťažko potvrdí človek, ktorý zadarmo nedostáva nič a 
minimum potrebné na život si zabezpečuje 
hrdelníckou prácou omnoho väčšej hodnoty. Asi by 
mal niekto zamieriť skôr do svojich radov. 

Faktom je, že štúdium už v súčasnosti 
stojí domácnosti veľké finančné prostriedky a ťažko si 
predstaviť, že by študujúci investovali takéto sumy do 


nakoniec rozhodla, že za podpory ostatných 
odborových zväzov sa od 1. mája 1886 bude pracovať 
len osem hodín denne. V ten deň vypukol v Chicagu 
štrajk. Štrajkovalo asi 50 000 pracujúcich. Polícia 
napadla malú, asi 200člennú skupinu a 6 mužov 
zavraždila. Na druhý deň sa na Sennom trhu 
(Haymarket) konala demonštrácia odsudzujúca 
policajnú brutalitu. Polícia opäť útočila a počas zásahu 
došlo k explózii bomby, ktorá zabila 7 policajtov. Bola to 
očividná policajná provokácia so snahou 
zdiskreditovať štrajkujúcich. Polícia zatkla 8 
anarchistov, všetci boli obžalovaní zo spiknutia na 
zavraždenie policajtov. Celý proces bol dôkladne 


niečoho, o čo nemajú záujem. Celú túto filozofiu žiaľ 
riadi chorá logika trhu, ktorá hovorí, že vzdelanie je 
vlastne iba tovar ako hocičo iné. 

Podľa vlády by mohli byť najlepší 
študenti zbavení povinnosti platiť príspevky. Opäť 
háčik? Najlepšie výsledky obvykle dosahuje ten kto 
má najlepšie podmienky. A tými sú okrem talentu a ú 
silia aj materiálne možnosti. Na niektoré vysoké školy 
nie je možné sa dostať bez zakúpenie drahej literatúry, 
či absolvovania finančne náročných kurzov. Aj na 
samotnej škole sa ukážu rozdiely medzi človekom, 
ktorý zdieľa izbu v internáte s troma spolubývajúcimi, 
nemá prístup k počítaču, knihám, musí chodiť na slabo 
platené brigády, aby mal čo jesť a platiť drahé 
cestovné, aby sa aspoň občas dostal domov a medzi 
niekým, kto žije v pohodlnom byte s kopou priestoru a 
ideálnymi podmienkami. Vytvorenie súťaže zo štúdia 
by mohlo ešte priniesť prehlbovanie rozdielov. 

Poplatky majú údajne zasiahnuť 
všetkých bez ohľadu na dĺžku štúdia. Takže zabijete 
štyri roky štúdiom, vyhodíte desaťtisíce korún a zrazu 
zistíte, že si ďalšie štúdium nemôžete dovoliť a 
uvedomíte si, že by ste sa vlastne v tomto stave na 
školu ani nehlásili? Bohužiaľ. 

Záverom 

Neoliberalizmus vanie z Bratislavy a zasahuje pomaly 
všetky sféry nášho života. Prvou lastovičkou, ktorá 
ukázala, že nie všetko bude prijaté s úsmevom bol 
štrajk železničiarov. Ak vláda vydržíštyri roky, ťažko 
možno neočakávať pokračovanie sociálnych stretov. A 
právo na vzdelanie je dostatočný dôvod. 

Pred dvoma rokmi vznikla brožúra Iniciatívy za bezplatné 
vzdelanie, ktorá sa tomuto problému (i keď vo vtedajších 
podmienkach, avšak s realistickými prognózami) venuje 
podrobnejšie a opisuje i metódy boja proti poplatkov, ku 
ktorým sme sa žiaľ z priestorových dôvodov nedostali. Pre 
záujemcov, je stále možnéju dostať na kontaktných adresách 
ČSAF/IAF, resp. na adrese Priamej akcie/MAP). 


vykonštruovaný a niesol sa v duchu výpovede 
štátneho byrokrata Grinela: “Robotníkov je nutné 
zahnať do ich dier ako krysy.“ V roku 1887 boli 
anarchisti Spies, Parson, Fischer, Neebe a Engel 
popravení, aj keď sa im nič nepodarilo dokázať. Počas 
explózie sa na Haymarkete nachádzal len Spies. 
Pohrebu sa zúčastnilo 150 000 ľudí. 

Na pamiatku nevinných chicagských 
anarchistov prijali európski a americkí pracujúci 1. máj 
ako medzinárodný sviatok pracujúcich, ako deň, keď 
pracujúci verejne a nahlas vyslovujú svoje požiadavky. 

- mh - 

pokračovanie z prvej strany 

tabaku a alkoholu, nedostatok pohybu apod. 
Individuálne možnosti životného štýlu tiež zohrávajú 
svoju úlohu, v porovnaní s horeuvedenými 
problémami sú ale menej významné. 

Minister Zajac sa chytá za hlavu nad 
toľkými prieťahmi a vyhráža sa demisiou, ak jeho 
návrh bez väčších zmien neprejde. Nechápe, prečo tá 
kritika, keď jemu ide iba o spravodlivejší model, ktorý 
"posilní" a "uzdraví" zdravotníctvo. Navrhované 
poplatky by mali byť znesiteľné pre každého a peniaze 
sa tak dostanú od tých, ktorí systém "zneužívajú" tam, 
kde ich je naozaj treba. (Kde to teda je???) 

Približné ceny by takto mali byť cca. 
20 Sk za návštevu u lekára, 50 Sk za deň v nemocnici, 
či návštevu pohotovosti, 20 Sk za recept, platby za 
sanitku, asi 2 Sk za km. Ignorujme fakt, že prevoz 
sanitkou považuje minister za zneužívanie 
zdravotníctva a pozrime sa na vec ešte z iného 


pohľadu. 

Od povinnosti platiť by mali byť podľa 
poslaneckého návrhu úpravy novely oslobodené v 
nemocnici - tehotné ženy, vážne duševne chorí, 
novorodenci, sociálne odkázaní, deti s ústavnou 
výchovou, matka a dojča, nositelia Zlatej Jánskeho 
plakety a pacienti v stave, ktorý znemožňuje vyžiadať 
si súhlas s hospitalizáciou, u lekára ľudia na 
preventívnej prehliadke, pri opakovanej návšteve v ten 
istý deň, duševne chorí, odkázaní, najlepší darcovia 
krvi, pri doprave sanitkou zasa zdravotne postihnutí 
odkázaní na prepravu, pacienti zaradení do 
transplantačného a dialyzačného programu, chorí, 
ktorým poskytujú onkologickú alebo kardiochirurgickú 
liečbu. 

Faktom je, že aj pri tomto riešení tento 
stav postihne najviac najchudobnejších - 
predovšetkým dôchodcov. Rovnako tak ďalší 
"neplatiči" tvoria najväčšiu klientelu u lekárov deti, 
invalidi, prípadne ľudia so zdravotnými problémami, 


ktoré im znemožňujú plnohodnotnú prácu za dôstojný 
plat. Slovenská vláda sa hrdí jednotnou filozofiou a 
súdržnosťou, nám ostatným tak môžu vstávať vlasy na 
hlave, pretože predstava trhovej spravodlivosti, kde 
všetko je "spravodlivé", zaváňa existenčnými 
problémami pre drvivé percento ľudí. 

Zhrnutie - čo by malo priniesť viac peňazí a čo to 
vlastne znamená... 

- väčšina služieb nebude hradená z poistenia, sanitka, 
lieky, či návšteva u lekára bude platená; 

Čím horšie je vaše zdravie, tým viac 
si zaplatíte, keď na to nemáte, zdravie sa nezlepší a 
točíme sa dokola... 

- zavedenie limitov na predpis liekov; 

Ak potrebujete práve ten svoj liek a 
váš lekár ho už predpísať nemôže, máte... smolu. 

- pri znížení ceny lieku nebude menej platiť pacient, ale 
zdravotné poisťovne, čo im ušetrí zdroje; 

Ak sa nájdu peniaze na dotáciu liekov, 


aj tak si ich zaplatíte za rovnakú cenu. 

- zatvorenie niektorých oddelení, resp. i celých 
nemocníc, štát ich odmieta naďalej oddlžovať, 
samospráva nemá peniaze; 

Ak bývate na zlom mieste, môžete 
umrieť. Peňazí niet. 

- prepúšťanie zdravotníkov, resp. znižovanie ich 
platov; 

Už ste to niekde počuli? 

Riešenie? V nedohľadne. Problém 
zdravotníctva nie je problém jedného človeka 
(Zajaca?) alebo jednej vlády. Liberalizmus tak ako ho 
zažívame je iba jednou, a azda ešte stále nie 
najhoršou podobou kapitalizmu. Príchod iných tvarí s 
tými istými rečami a cieľmi nič nevyrieši. Nevyhnutnosť 
vidíme v sociálnej premene celého fungovania 
spoločnosti založenej na nadvláde a vykorisťovaní. A 
to už je na iný článok. 

- m d - 


Rovná daň podľa Mikloša 


Táto daňová reforma pozostáva z viacerých častí, jej 
prvotným cieľom je však zjednotiť všetky dane zo zisku 
a zo záhadného dôvodu aj daň z pridanej hodnoty na 
čiastku 20%. Ďalej je to napríklad zrušenie jedného 
percenta dane, ktoré mohli ľudia poukázať na nimi 
zvolené neziskové organizácie - táto možnosť je 
pomerne nová, je to jediná možnosť občanov 
rozhodnúť o smerovaní ich daní. Hlavným 
argumentom pre jednotnú sadzbu DPH a dane zo 
zisku je cielená jednoduchosť v odvádzaní dane. 
Propagátori reformy zachádzajú až tak ďaleko, že sa 
oháňajú v zákonodarstve úplne absurdným počtom 
slov v súčasnom zákonníku. V každom prípade však 
požiadavky na maximálnu jednoduchosť vyznievajú 
rovnako, ako keby žiadali súdy, aby obvinených zo 
zločinu hneďjednoducho obesili. 

Prvá časť daňovej reformy - rovná 
daň zo zisku - navrhuje, aby každý subjekt (či už firma 
alebo občan) zo svojho zisku odviedol do štátneho 
rozpočtu 20%. Argumentuje sa pri tom 
spravodlivosťou, tým abstraktným pojmom 
vyložiteľným tisícimi spôsobmi, ktorú už nemálo krát 
pred tým odsunuli do úzadia ako neefektívnu či prežitú. 
Odstraňovanie prerozdeľovania ziskov najbohatších 
naspäť medzi chudobných (z ktorých potu napokon tie 


zisky aj tak vznikli) ale umocní bohatnutie bohatých a 
chudobnutie chudobných a definitívne tak znemožní 
aspoň trochu únosné spolunažívanie ľudí v tejto 
krajine. Keď sa však na „rovnú daň“ pozrieme zblízka, 
uvidíme, že nie je až taká rovná, ako z názvu vyplýva. 
(Napokon, rovná daň u extrémistov pravicovej politiky 
znamená, že každý občan by mal ročne odviesť do 
rozpočtu rovnakú paušálnu čiastku bez ohľadu na 
výšku zárobku - to sa však zatiaľ žiadny politik 
neodvážil.) Návrh reformy stanovuje nezdaniteľné 
minimum vo výške okolo 80 000 Sk, do ktorého sa zisk 
nezdaňuje a zisky vyššie ako táto čiastka sa zdaňujú 
iba z rozdielu o túto čiastku. Takto sa odkrývajú hneď 
dve slabiny tejto idey: jednak sa tým vracia 
progresívnosť zdanenia (pri zisku 120 000 Sk sa 
zdaňuje 40 000, čo vychádza na približne 6%, pri 
zisku 180 000 Sk sa zdaňuje 100 000 a daň tvorí asi 
10,7%), ktorú autori odsudzujú ako „nespravodlivú“ a 
jednak tento systém priznáva potrebu dvoch daňových 
pásiem (do 80 000 Sk je daň 0%) a logicky vyvstáva 
otázka - keď už 2 pásma, prečo nie rovno 3, 5, 12? 
Prečo sa vo výške zisku pohybovať „schodovito“ a 
neupraviť progresívnosť rovnomerne ? Áno, 
odpoveďou je, že bohatí by potom museli platiť viac a 
to je to, o čo tu ide a čo oni nechcú. 


To, že si boháči znížia daň zo zisku, 
nie je až taká katastrofa, kedže nám ju nezvýšia. 
Horšie je ale, že túto dieru v rozpočte musia, chtiac- 
nechtiac, zaplátať. A neboli by to pravicoví politici, keby 
na toto bremeno nedoplatili opäť obyčajní ľudia. 
Reforma sa totiž chystá zjednotiť daň z pridanej 
hodnoty na 20%. To znamená, že zaplatíme rovnakú 
daň za chlieb, mlieko či zeleninu, bez ktorej 
nemôžeme žiť, rovanko ako za najluxusnejšie auto, 
ktoré ani nepotrebujeme a budeme s ním veselo 
likvidovať životné prostredie. Takže o 6% viac 
odvedieme zo základných tovarov, ktoré kupujeme 
denne a ktoré tvoria podstatne väčšiu časť u rozpočtu 
u chudobných ako u majetných. Tie tri percentá, o 
ktoré sa znižuje daň u vecí ako napríklad elektronika, 
pocítia bežní ľudia len niekoľko krát za život. 
Ruku na srdce, keď sa vám pokazí práčka, kúpite si 
novú ? Asi nie... ale myslíte si, že má chudák Ivan 
Mikloš pri jeho starostiach čas behať po opravároch či 
servisoch ? 

Ministerstvo sa dopady reformy snaží 
kamuflovať štatistickými prieskumami, častokrát z 
vlastnej dielne (t.j. veľmi pochybnej výpovednej 
hodnoty). Ale Slovensko, pri veľkých sociálnych a 
hlavne regionálnych rozdieloch, nemá predpoklady na 


to, aby sa mohlo riadiť priemermi. Svedčí o tom už len 
to, že do úrovne priemerného príjmu sa pohybujú 
približne dve tretiny obyvateľov. To znamená, že hŕstka 
ľudí, ktorí sú niekoľkonásobne bohatší ako väčšina 
obyvateľstva, ťahá priemer silno nahor a de facto tvrdí, 
že sa tu nemáme až tak zle. Suma sumárum : ako sa 
dalo čakať, reforma pomôže bohatým, poškodí 
najchudobnejších a „strednej triede“, ktorá nebude 
platiť 0% daň ale základné tovary (tvoria takmer 90% 
jej rozpočtu), chystá riadnu ranu pod pás. Veď aj 
Richard Sulík, jeden z hlavných autorov reformy, sám 
povedal: "Máme milión dôchodcov, ktorí takmer vôbec 
nebudú profitovať zo zníženia priamych daní (daň z 
príjmu), ale viac zaplatia vinou zjednotenej sadzby 
DPH. Kvôli jednému miliónu dôchodcov by sme ale 
nemali nereformovaťdaňový systém. Skôr treba milión 
dôchodcov odškodniť - zvýšenými dôchodkami.“ 
Kto mu verí, nech sa teší - ďalšia Miklošova plánovaná 
reforma, o ktorej sa už čo-to dozvedáme, má za cieľ 
posilniť daňové zaťaženie dôchodcov. Zostáva nám už 
len čakať, kto príde na mušku ďalší... 

IUR 


Zákaz nič nerieši 


Prednedávnom prebehla v Bratislave prvá verejná 
diskusia ohľadom návrhu zákona o zákaze interupcií z 
dielne KDH. Vyzerá to, že kresťansko-konzervatívny 
blok nám okrem spochybňovania spôsobilosti 
homosexuálov na výkon istých povolaní, zavedenia 
povinnej voľby medzi náboženstvom a etikou už od 
prvého ročníka základnej školy, snahy o presadenie 
zmienky o Bohu do ústavy Európskej únie a 
deklarovanie kresťanského charakteru Slovenskej 
republiky na oficiálnej úrovni ešte prinesie mnohé 
ďalšie prekvapenia. 

Ich krátkozraké snahy riešenia problémov sa 
veľmi vzdialene míňajú proklamovaného cieľa a 
naopak, veľmi sa blížia stredovekým praktikám. 
Problém umelého prerušenia tehotenstva tu bol vždy a 
pravdepodobne aj dlho bude. Ženy podstupujú tento 
zákrok z rôznych dôvodov. Často sú to práve okolnosti 
a podmienky, v ktorých žijú, zlá sociálna situácia, 
absencia zodpovednosti partnera, ktoré 
ich k takémuto činu vedú - nie je to len rozmar alebo 
dôsledok promiskuity, ako sa nám mnohí zástancovia 
pro life snažia nahovoriť. Rozhodnutie podstúpiť 
umelé prerušenie tehotenstva je dôsledok, nie príčina. 
Bez ohľadu na to, z akých dôvodov sa žena pre takýto 
zákrok rozhodne, situáciu nevyrieši žiaden zákaz. 
Príčiny neželaného tehotenstva ostávajú. Zákaz vo 
forme zákona spôsobí ilegálne interupcie, ktorých 
kvalita bude závislá od solventnosti ženy. Ak nebude 
mať financie na vycestovanie a pobyt v susednej 


krajine (okrem Poľska, kde sú interupcie zakázané), či 
na podplatenie lekára, interupcie budú vykonávané tak 
ako v minulosti doma, v nesterilnom prostredí, 
rizikovo, mnohokrát s následkom smrti. Je 
pravdepodobné, že stúpne počet detí „pohodených" 
na ulici. 

Neudivuje ma, že niekto prezentuje 
svoj negatívny postoj k interupciám. Postoj k interupcii 
je dôsledkom rozmanitých východísk, na ktorých 
človek stavia svoj život, je osobnou záležitosťou 
každého a nikto nemá právo vnucovať druhému svoje 
morálne východiská. A práve preto nemôžeme na 
tento problém uplatniť jediné riešenie. Nežijeme v 
stredoveku, kde jediná oficiálna morálka bola 
kresťanská a všetko ostatné bolo „dielom diabla“. Je to 
veľmi špecifická a citlivá téma a práve preto si vyž 
aduje adekvátny prístup, nie klasické riešenie 
dôsledkov namiesto odhaľovania príčin. Toto nie je len 
boj za alebo proti interupcii, nie je o tom, či je interupcia 
morálne zlý skutok, toto je boj proti tmárstvu a 
dogmatizmu, ktorý ponúka riešenia problémov 
zákazom a trestom bez akejkoľvek snahy obrátiť svoj 
pohľad na skutočnú príčinu a analyzovať ju. Cieľom 
tohto príspevku nie je hodnotenie morálnosti 
interupcie, ale zásadné odmietnutie riešenia 
problémov ich kriminalizáciou. 

Jana 


\S 

úryvok z Manifestu CSAF 

kompletné znenie je k dispozícii na našom webe 


Súčasný systém parlamentnej demokracie nedáva ľuďom možnosť slobodne rozhodovať o svojom 
živote. O fungovaní krajiny rozhoduje vláda a parlament, teda skupina politikov, ktorých si síce ľudia 
volia, ale ktorých nemajú možnosť v dobe ich mandátu ovplyvňovať v činnosti, odvolať alebo nahradiť. 
Naviac vláda vždy vzíde jedine z jednania prospechárskych politických strán. Podľa nás sa miera 
demokracie spoločnosti určuje podlá reálnych možností každého podieľať sa na rozhodovacom 
procese v záležitostiach osobných i spoločenských. 

Štátny a kapitalistický systém je založený na princípoch dominancie, autority a ovládaní 
prírodných a ľudských zdrojov. Štát historicky vznikol na obranu súkromného vlastníctva a výrobných 
prostriedkov - teda spoločenskej krádeže a vykorisťovania. Kapitalizmus potrebuje podnikať v 
efektívnych podmienkach kontroly spoločnosti. Tú mu zaisťuje štát za pomoci represívnych zložiek. 
Vlády a politické strany sú priamo či nepriamo pod vplyvom kapitálu, ktorého záujmy ochraňujú. 

Chceme spoločnosť, kde ľudia rešpektujú len zmluvy prijaté na princípe voľnej dohody, 
uzatvorenej v rámci samosprávy. Teda za účasti obyvateľov daného územia, ktorých sa tá zmluva týka. 
Akákoľvek prípadná funkcia musí byť voliteľná a kedykoľvek odvolateľná. Zástupcovia sa vyberajú na 
základe ich osobných vlastností a schopností, nie podľa politickej straníckej príslušnosti. 

Nutnosťou pre chod politickej samosprávy je primeraná veľkosť územia. Možnosťou je 
decentralizácia na prirodzené autonómne regióny spojené vo voľných federáciách. 

Chceme výrobnú samosprávu, kde pracujúci majú aktívnu možnosť účasti na 
rozhodovaní vo výrobe. 

Chceme maximálnu slobodu jedinca založenú na mottách: "Sloboda každého končí 
tam, kde začína sloboda ostatných." a "Nikto nie je skutočne slobodný , pokiaľ nie sú slobodní aj 
ostatní." Chceme sociálne spravodlivý život podľa princípu solidarity a rovnosti. 

Prísne dodržiavanie princípov trvalo udržateľného, teda ekologicky šetrného a 
racionálneho spôsobu života. Obmedzenie výroby na ekologicky únosnú mieru. Snaha o zmenu 
pohľadu na svet - človek ako súčasť prírody, nie jej pán. 

Zníženie zbytočne vysokého počtu pracovných hodín. Oslobodením práce získa človek 
viac času na sebavzdelávanie, či na spoločenské aktivity v mieste zamestnania alebo bydliska. 

Našim cieľom je vytvorenie podmienok, ktoré umožnia zdravý rozvoj každému bez 
rozdielu a povedú k skutočnej emancipácii jedinca a spoločnosti. Medzinárodná solidarita naplní 
odveký sen sveta bez hraníc. 


Od protestu k odporu 


Pomerne často sa stretávame s názorom, že definícia a analýza problémov súčasnosti je nutná a pekná vec, 
ale stále chýba návrh alternatívy a najmä konkrétnych možných krokov, foriem boja a aktivít, ktoré môže 
vyvíjať každý z nás. Snáh o podobnú vec bolo viac, napríklad návod na prípravu Street parties, ktorý vyšiel 
v A-kontra v roku 1999, či príručný manuál pre naštvaných pracujúcich, vydaný nakladateľstvom Bod 
zlomu. Dnes uvádzame len zopár tipov, všetky predpokladajú dávku odvahy pre aktívnu činnosť a vlastnú 
iniciatívu. V prípade záujmu sme samozrejme ochotní podeliť sa o naše skúsenosti i skúsenosti našich 
priateľov, nutná je však predovšetkým podobná iniciatíva od vás - spojením postrehov a poznatkov sa 
môžeme všetci efektívnejšie podielať na boji nielen proti systému ako ho poznáme, ale predovšetkým za 
systém, ktorý požadujeme ako alternatívu. Každý sa môže zapojiť do boja - podľa svojich schopností a 
možností. Šme rôzni, no cieľ máme spoločný. Preto kreativitu, otvorené oči a veľa zdaru! 

kolektív ČSA F Bratislava 


- vytváraj, šír a zúčastňuj sa na tvorbe anarchistických médií 

- využívaj akúkoľvek formu propagandy - graffiti, nálepky, plagáty, výves transparentov (urob si ho!), ale 

aj organizácia prednášky na vhodnú tému 

- nevyhýbaj sa diskusiám so záujemcami o informácie 

- organizuj sa - zakladanie antiautoritárskych, anarchistických a antifašistických skupín alebo pomoc a 

participácia v už existujúcich uľahčí a urýchli prácu pre zmenu 

- uvedom si, že na pracovisku si pánom vlastnej práce - priama akcia za svoje práva = štrajk, sabotáž, 

okupácia apod. 

- snaž sa zmenšiť svoje domáce výdavky tým, že sa naučíš veci sám opravovať a používať - budeš 

nezávislejší/a na systéme 

- založ skupiny schopné priamo bojovať proti strate našich verejných priestorov - parkov, zelene, škôl a 

budov postav sa proti ich predaju do súkromných rúk 

- urob Street parties - ulice sú naše 

- spoznaj svojich susedov a okolie - vytváranie lokálnych vzťahov je nevyhnutnosťou pre zničenie 

globálneho nepriateľa 

- obsaď prázdne nevyužívané budovy a vytvor z nich obývateľný priestor alebo sociálne centrum 

- zaber voľné miesta prírody - dajú sa využiť na pestovanie vlastných plodín, vytváranie parkov, či ihrísk 

- bojuj aktívne (tzn. AJ FYZICKY!) proti akýmkoľvek formám rasizmu, fašizmu, sexizmu, ekonomickej či 

inej forme sociálnej diskriminácie 

- vzdelávaj sa a pracuj na tom, aby si zostal v obraze reality 

- neprestaň rozmýšľať! 



ČESKOSLOVENSKA ANARCHISTICKÁ FEDERÁCIA 

V roku 2002 sa ČSAF stala členskou sekciou Internacionály anarchistických federácií (IAF- IFA). Anarchistické federácie v nej združené 
tvoria aktívne zložky anarchistického hnutia vo Francúzsku, Taliansku, Španielsku, Portugalsku, Nemecku, Dánsku, Argentíne a inde. 


> www.csaf.cz 


> slovensko@csaf.cz 



ČSAF 

Poste restante 
850 07 Bratislava 57 










